ཙ་ར་ཚེའུ་སེ་ཁྲའི་ཆོས་ལུགས་དེ་ཉིད་བོད་དུ་དར་བ་ནི།ལྡེའུ་ཆོས་འབྱུང་དུ་ཝ་འ་བོན་ཟེར་བ་དང༌།ཉང་ཆོས་འབྱུང་དུ་ས་ཞའི་བོན་ཟེར་བ།བོད་ཀྱི་རྒྱལ་པོའི་རབས་སུ་གནམ་བོན་གཤེན་བོན་ཆེ་ཆུང་བྱུང་ཟེར་བ་དེ་ནི་ཙ་ར་ཚེའུ་སེ་ཁྲའི་ཆོས་ལུགས་དེ་ཉིད་བོད་དུ་དར་མྱོང་བའི་སྒྲུབ་བྱེད་འདྲ་སྟེ་ཝ་ཞ་བོན་དང་ས་ཞ་བོན་ཞེས་པའི་ཐ་སྙད་ལ་བརྟེན་ནས་གསལ་བཤད་བྱེད་ཁག་པོ་ཡོད་ནའང་གནམ་བོན་དང་གཤེན་བོན་ཞེས་པ་ནི་ཙ་ར་ཚེའུ་སེ་ཁྲའི་ཆོས་ལུགས་དེ་ཉིད་གསལ་པོར་བྱ་བྱེད་ཀྱི་ཐ་སྙད་འགངས་ཆེན་ཞིག་རེད་དེ་དེ་ལ་གནམ་བོན་ཟེར་དོན་ནི་ཆོས་ལུགས་འདིས་ཉི་ཟླ་སྐར་གསུམ་ལ་དད་མོས་བྱེད་པ་དང༌།གཤེན་བོན་ཟེར་བ་ནི་རྒྱའི་ཡི་གེ་ཞེས་པའི་སྐད་དོད་ཡིན་པ་འདྲ་སྟེ་ཆོས་ལུགས་ཚིག་མཛོད་ཆེན་མོ་རུ་ནི་ལྷ་ཡི་མིང་བསྡུས་པ་དང་ངེ་ནི་ཕྱི་རྒྱལ་གྱི་ལྷའི་མིང་འབོད་སྟངས་ཤིག་རེད།གྱི་ཡི་གེ་དེ་ཐོག་མར་ལིང་ཏ་ཐུང་གིས་སྤྱི་ལོ་༥༤༣ལོར་བྲིས་པའི་གཡུ་ཡི་ལེའུ་རུ་ནི་ཧེ་ཡི་ལྷ་རེད་ཅེས་འཁོད་ཡོད་པ་དང༌།སྐབས་དེའི་ཧེ་ནི་ཧེ་མི་སྟེ་ཏུན་ཧོང་ནས་ཐོན་པའི་གནའ་བོའི་ཡིག་ཆ་ཞིག་ཏུ་བོད་གྱིས་ནི་ཧེ་ཞེས་བགྱི།།རྒྱའི་ནི་ཧེ་ཙེ་དྲུགུ་ནི་དད་པྱི་ཞེས་བགྱི་བ་དེ་རེད།གཞན་ཆོས་འབྱུང་མཁས་པའི་དགའ་སྟོན་དུ་བོང་བུའི་རྣ་བཟེར་བ་དང་ཙ་ར་ཚེའུ་སེ་ཁྲའི་དོན་ནི་རྔ་མོང་རྒན་པའི་དོན་དུ་བརྗོད་པ་དེ་གཉིས་དབར་དུ་རིགས་བསྒྲེ་བའི་རྒྱུ་མཚན་འིག་ཡོད་པ་དེ་དག་ནི་ཙ་ར་ཚེའུ་སེ་ཁྲའི་ཆོས་ལུགས་དེ་ཉིད་བོད་ཡུལ་དུ་དར་མྱོང་བའི་སྒྲུབ་བྱེད་ཅིག་ཡིན་འིང༌།ཏུན་ཧོང་གི་ཡིག་ཆ་རུ་ཧེདང་ལྟ་བ་ཕྱོགས་སོ་བྱ་བ་རུ་ཧོས་ཟེར་བ་གཉིས་ཀྱི་དབར་དུ་སྒྲ་མཐུན་གྱི་འབྲེལ་བ་ཁིག་ཡོད་པ་སྟེ་གལ་སྲིད་ཡི་གེའི་འགྱུར་ཙམ་གྱི་ཁྱད་པར་ཡིན་ན་དེ་ནི་པར་སིག་གམ་ད་ལྟའི་དབྱི་རན་དེ་ཡིན་པས་ཡོད་ཚད་ལ་གསལ་བཤད་བྱེད་ཐུབ།མཆནཉང་ཆོས་འབྱུང་དུ་ཨུ་རྒྱན་གྱི་ཚུ་རོལ།ཁ་ཆེའི་ཡུལ་གྱི་ཕ་རོལ།སྟག་གཟིག་གི་བར་ཞེས་པའང་དེང་དུས་འཛམ་གླིང་དབུས་ཤར་དང་བར་ཐག་ཉེ་བའི་དབྱི་རན་མིན་ནམ་ཡང་སྙམ་སྟེ་དེ་ལྟ་ཡིན་ན་ཙ་ར་ཚེའུ་སེ་ཁྲའི་ཕ་ཡུལ་ཉིད་དབྱི་རན་གྱི་ཤར་ཕྱོགས་ཡིན་པར་འདོད་པ་དང༌།ཆོས་འབྱུང་མཁས་པའི་དགའ་སྟོན་དུའང་དབུས་ཞེས་གསུངས་པ་ལྟར་རོ།དེ་མིན་ཨུ་རྒྱན་ཡུལ་ཞེས་པའི་ཨུ་དང་ཆོས་འབྱུང་མཁས་པའི་དགའ་སྟོན་དུ་འོན་ཞེས་པའི་བར་དུ་སྒྲ་སྦྱོར་མཐུན་པའི་འབྲེལ་བ་ཞིག་ཡོད་པ་དེའང་ཆོས་ལུགས་དེ་ཉིད་བོད་ཡུལ་དུ་དར་མྱོང་བའི་སྒྲུབ་བྱེད་ཅིག་ཡིན་པ་མ་ཟད་ངེས་པར་བརྟག་དཔྱད་བྱེད་དགོས་པའི་གནད་ཀ་ཞིག་ཀྱང་རེད།